Ladõnskaja kõnelustest EKREga: kui vaja, astun oma väärtuste kaitseks välja
Isamaa erakonna aseesimees Viktoria Ladõnskaja-Kubits tõdes, et mõistab paljude Eesti venelaste reaktsiooni Isamaa otsusesse minna valitsusse koos EKREga. "Nii mõnedki EKRE inimeste välja öeldud fraasid ei ole minu jaoks aktsepteeritavad," ütles ta.
Ladõnskaja-Kubits rääkis, et iga erakond tahab eelkõige realiseerida oma maailmavaadet ja programmis püstitatud eesmärke. Pärast valimistulemusi oli tema sõnul laual neli võimalikku varianti. Üks neist võimalikest koalitsioonidest alustas nüüd läbirääkimisi. "Kas Keskerakond, EKRE ja Isamaa suudavad leppida kokku või ei, näitab lähiaeg," ütles ta.